**Formandens beretning for året 2018**

**Augustenborg, 20. marts 2019**

Endnu et år er gået og som alle de andre år, er det også gået hurtigt.

Vi har afholdt årsmøder i alle vore afdelinger, alle bestyrelser er besat.

Der er sket ændringer og på hjemmesiden kan man se den nye bestyrelse.

Det kan nævnes at Linedance har fået en ny formand og det er René Christiansen og Ursula Hansen er blevet ny formand for Petangue.

Jeg vil gerne sige en stor tak til alle de afgåede bestyrelsesmedlemmer for deres indsats og velkommen til de nye.

En stor tak til Lone, afgået formand i Linedance, for den store indsats efter 10 år som formand.

For at en forening som MIF kan fungere, kræver det en stor indsats af de enkelte bestyrelser og udvalg, det er ikke nok at tænke på det sportslige, men en stor del af arbejdet er også at få økonomien til at hænge sammen, derfor kræver det en del arrangementer og aktiviteter.

**Aktivitetsudvalget**

Som består af Peter Thomsen, Anita Petersen, Jette Duus og Lasse Duus stod i spidsen for flg. Arrangementer:

**Fastelavnsfest**

Fin opbakning, hvor børn og voksne hyggede sig et par timer.

**Ringridning**

Hvor vi har teltet ”Rytterkroen”, den ved galgerne. Vi stod for salg af øl, sodavand, kaffe, kage og grillmad.

Det er ikke helt på plads endnu for i år, men mon ikke vi står der igen.

Er der nogen som vil hjælpe, kan i kontakte Lasse Duus, Lasse vil være den nye kontaktperson, da Peter er på ferie.

Ringridningen i 2019 er fra fredag den 12. juli til og med mandag den 15. juli.

**Aktivitetsweekend**

Blev afholdt den 18. og 19. august med bl.a.:

* Bagagerumssalg
* Børneloppemarked
* Rundboldturnering
* Lørdag aften havde vi fællesspisning. Det er dejligt når medlemmerne bakker op om et sådant arrangement, som er en afslappet aften, både for børn og voksne.
* Vi fik udnævnt året’s MIF’er – en for de voksne og en for børn - i år blev det:
  + - **Voksne: Allan Plehn** fra Gymnastik og Fodbold
    - **Børn: Sophia Doyle** fra Gymnastik og Fodbold
* Der var lottospil søndag eftermiddag, der er plads til flere.
* **Børnediskotek**
  + Fredag, dagen før 80’er festen afholdte MIF en fest for de unge til og med 6. klasse og det var en succes, der kommer flere og flere hvert år.
  + Det er en rigtig god fest, da Kultursalen er fyldt med disko lys over alt og højt musik.
  + Samme aften er der musik for de voksne i Atriumgården, hvor man kan få en øl og en hygge snak med venner og naboer.
* **80’er Fest**
  + Det var igen en succes - **udsolgt** -, ca. 215 personer deltog i festen.
  + Det foregik i en fin pyntet Kultursal og mange havde 80’er tøj på.
  + En stor tak til Camilla Rossen og Ann Hermani for igen at være en del af planlægningen.
  + Vi gentager succesen her i 2019 og det er lørdag den 28. september samme sted og forhåbentlig med samme store opbakning.
* **Julemarked**
  + For første gang var MIF med til Julemarked oppe ved slottet, vi solgte småkager og FUR øl.

**MIF (de enkelte afdelinger) har også afholdt arrangementer i det forgangne år:**

* Fodboldskole
* Kellmann’s Cup i indendørsfodbold
* Workshop i line dance med over 300 personer fra nær og fjern
* Tennis klubturnering
* Revy
* Gymnastik opvisning
* Musik arrangementer i kultursalen, her under 2 udsolgte koncerter med Mark og Christoffer, de andre koncerter kunne godt have haft flere publikummer.
* Petanque har deres interne ”Rødvinsturnering” og de tager ud til stævner
* Krocket har været til nogle stævner

Der er sikkert flere, så undskyld hvis jeg har glemt nogen.

**Revyen**

* I 2018 havde Revyen 50 års jubilæum, Peter Buhl havde 40 års jubilæum og det var 10. gang den blev vist i Kultursalen.
* **Lørdag aften blev Peter udnævnt til æresmedlem i MIF.**

**Hjemmeside**

* Den 1. december gik MIF i luften med en ny opdateret hjemmeside.
* En stor tak til alle WEB mastere i MIF og en kæmpe tak til Michael Haug for opsætning og undervisning af den nye hjemmeside.

**MIF har 9 afdelinger,** vi er 797 medlemmer mod 867 sidste år, det er 70 færre medlemmer i.f.t. sidste år.

**Hovedbestyrelse (HB) mødereferater**

* Alle referater fra vores HB møder er tilgængelig på vores hjemmeside, de findes under ”Hovedafdeling” med teksten ”Referater fra HB møder”, her findes også referat fra generalforsamlingen og formandens beretning.

Jeg vil gerne rette **en stor tak til hallen** for det gode samarbejde.

**En stor tak til**:

* Bestyrelsesmedlemmer, Udvalgsmedlemmer, Hovedbestyrelsen, Forretningsudvalget, Aktivitetsudvalget, Ungdomsudvalget og de enkelte WEB master i de enkelte afdelinger.
* Alle de frivillige som hjælper til ved vore arrangementer og aktiviteter, men hertil skal siges, at vi sagtens kan bruge endnu flere.

**Endnu engang - en stor tak for jeres store indsats og samarbejde.**

**Til allersidst** vil jeg gerne rette en stor tak til alle vores sponsorer – sørg nu for at støtte dem, det er jo også dem vi henvender os til, når vi mangler støtte.

**TAK,** det var ordene.